laion/Wikipedia-Exotic huggingface dataset:
'জাম-দ্ব্যাংস-শা-ক্যা-র্গ্যাল-ম্ত্শান

'জাম-দ্ব্যাংস-শা-ক্যা-র্গ্যাল-ম্ত্শান (তিব্বতি: འཇམ་དབྱངས་ཤ་ཀྱ་རྒྱལ་མཚན, ওয়াইলি: 'jam dbyangs sha kya rgyal mtshan) (১৩৪০–১৩৭৩) তিব্বতের ফাগ-মো-গ্রু-পা রাজবংশের দ্বিতীয় রাজা ছিলেন। 'জাম-দ্ব্যাংস-শা-ক্যা-র্গ্যাল-ম্ত্শান ফাগ-মো-গ্রু-পা রাজবংশের প্রতিষ্ঠাতা তা'ই-সি-তু-ব্যাং-ছুব-র্গ্যাল-ম্ত্শানের ভ্রাতা ব্সোদ-নাম্স-ব্জাং-পোর (ওয়াইলি: bsod nams bzang po) পুত্র ছিলেন। নয় বছর বয়সে তিনি ভিক্ষুর শপথ গ্রহণ করেন। তিনি বু-স্তোন-রিন-ছেন-গ্রুব নামক বিখ্যাত বিখ্যাত তিব্বতী পন্ডিতের নিকট শিক্ষালাভ করেন। ১৩৬৪ খ্রিষ্টাব্দে তা'ই-সি-তু-ব্যাং-ছুব-র্গ্যাল-ম্ত্শানের মৃত্যু হলে তিনি মধ্য তিব্বতের পরবর্তী রাজা হন। 'জাম-দ্ব্যাংস-শা-ক্যা-র্গ্যাল-ম্ত্শান যখন সিংহাসনে বসেন তখন মঙ্গোল ইউয়ান সাম্রাজ্য এতটাই দুর্বল হয়ে পড়েছে, যে তিব্বতের রাজনীতিতে তাদের প্রভাব ছিল না বললেই চলে। ১৩৬৫ খ্রিষ্টাব্দে ইউয়ান সম্রাট তোঘোন তেমুর তাকে গুশি উপাধি এবং নেদোং অঞ্চলের শাসনভার দান করেন। ১৩৬৮ খ্রিষ্টাব্দে মিং রাজবংশ চীন অধিকার করলে হেঝৌ অঞ্চলের সেনাপতির উপদেশে মিং সম্রাট তাকে পুনরায় উপাধি প্রদান করে তার সঙ্গে সুসম্পর্ক বজায় রাখেন। এরফলে 'জাম-দ্ব্যাংস-শা-ক্যা-র্গ্যাল-ম্ত্শান চীনের হস্তক্ষেপ ব্যতীত নিজের পৃথক শাসনব্যবস্থার অস্তিত্ব বজায় রাখতে সক্ষম হন। তার শাসনকাল মোটামুটি শান্তিপূর্ণ ছিল। শুধু একবার তাকে যুদ্ধযাত্রায় যেতে হয় এবং তাতে তিনি বিজয়ী হন। ১৩৭৩ খ্রিষ্টাব্দে তার মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। In the beginning of the fifth year Hongwu [1372] the [commander of the] garrison of Hezhou said that in the country of Pamuzhuba [Phagmodrupa] in Ü and Tsang there was a monk who was called Zhangyang Shajia Jiancang [Jamyang Shakya Gyaltsen], to whom in the Yuan's times, had been given the title of Guanding Guoshi, and to whom the barbarians had been entrusted. Now Shangzhu Jiancang [Changchub Gyaltsen, another person than the regent's predecessor], the chief of Dogan [Do Kham], fought against Guan Wuer. If that monk of Pamuzhuba had been sent to persuade him, Dogan would certainly have become a subject of the Chinese Empire. The Emperor accepted this advice, and again appointed that monk Guanding Guoshi, and sent envoys to him to give him the jade seal and coloured silk. Giuseppe Tucci, Deb T'er Dmar Po Gsar Ma. Rome 1971, p. 211. Giuseppe Tucci, Tibetan Painted Scrolls. Rome 1949, p. 692. Chen, Qingying. (2003). Tibetan History. Beijing: China Intercontinental Press. আইএসবিএন ৭-৫০১০-১৬৬০-৭. Wang Furen & Suo Wenqing, Highlights of Tibetan History. Beijing 1984, pp. 48-9. A. Macdonald, 'Préambule à la lecture d'un Rgya-Bod yig-chan', Journal asiatique 1963, p. 101. Tsepon W.D. Shakabpa, Tibet. A Political History. Yale 1967. Ya Hanzhang, Biographies of the Tibetan Spiritual Leaders Panchen Erdenis. Beijing 1994.
শা-ক্যা-রিন-ছেন

শা-ক্যা-রিন-ছেন (তিব্বতি: ཤ་ཀྱ་རིན་ཆེན, ওয়াইলি: sha kya rin chen) তিব্বতের ফাগ-মো-গ্রু-পা রাজবংশের তৃতীয় রাজা ছিলেন। ১৩৭৩ খ্রিষ্টাব্দে ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের (ওয়াইলি: rin chen rdo rje) পুত্র গ্রাগ্স-পা-ব্যাং-ছুব পরবর্তী রাজা হন। A. Macdonald, 'Préambule à la lecture d'un Rgya-Bod yig-chan', Journal asiatique 1963, p. 101.
গ্রাগ্স-পা-ব্যাং-ছুব

গ্রাগ্স-পা-ব্যাং-ছুব (তিব্বতি: གྲགས་པ་བྱང་ཆུབ, ওয়াইলি: grags pa byang chub) তিব্বতের ফাগ-মো-গ্রু-পা রাজবংশের চতুর্থ রাজা ছিলেন। গ্রাগ্স-পা-ব্যাং-ছুব ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের (ওয়াইলি: rin chen rdo rje) পুত্র ছিলেন। তিনি পনেরো বছর বয়সে গ্দান-সা-থেল বৌদ্ধবিহারে প্রধানরূপে যোগদান করেন। ১৩৭৩ খ্রিষ্টাব্দে 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে গ্রাগ্স-পা-ব্যাং-ছুব ১৩৭৪ খ্রিষ্টাব্দে পরবর্তী রাজা হন কিন্তু ১৩৮১ খ্রিষ্টাব্দে তিনি গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নেন। তার রাজত্বকাল হ্রস্ব হওয়ার কারণে মিং রাজবংশ তাকে কখনোই আনুষ্ঠানিক ভাবে স্বীকৃতি দেননি। Giuseppe Tucci, Deb T'er Dmar Po Gsarma. Rome 1971, p. 213. A. Macdonald, 'Préambule à la lecture d'un Rgya-Bod yig-chan', Journal asiatique 1963, p. 101. Giuseppe Tucci, Tibetan Painted Scrolls. Rome 1949, p. 692. Tsepon W.D. Shakabpa, Tibet. A Political History. Yale 1967. Ya Hanzhang, Biographies of the Tibetan Spiritual Leaders Panchen Erdenis. Beijing 1994.
গ্দান-সা-থেল

গ্দান-সা-থেল (তিব্বতি: གདན་ས་ཐེལ, ওয়াইলি: gdan sa thel) তিব্বতী বৌদ্ধধর্মের ফাগ-মো-ব্কা'-ব্র্গ্যুদ ধর্মসম্প্রদায়ের একটি বৌদ্ধবিহার বিশেষ। এক বৌদ্ধ ভিক্ষু র্ত্সেস-থাং শহরের পূর্বে ফাগ-মো-গ্রু নামক স্থানে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের শিষ্য ফাগ-মো-গ্রু-পা-র্দো-র্জে-র্গ্যাল-পোকে একটি কুটীর দান করলে তিনি ১১৭০ খ্রিষ্টাব্দে তার মৃত্যু পর্যন্ত এই স্থানে বসবাস করেন। ১১৯৮ খ্রিষ্টাব্দে তার শিষ্যরা এই স্থানে গ্দান-সা-থেল বৌদ্ধবিহার প্রতিষ্ঠিত হয়। ১৩৫৪ থেকে ১৪৩৫ খ্রিষ্টাব্দ পর্যন্ত ফাগ-মো-গ্রু-পা রাজবংশের রাজারা এই বৌদ্ধবিহারের প্রধান হিসেবে নির্বাচিত হতেন এবং মৃত্যুর পর তাদের এই স্থানে সমাহিত করা হত। চীনের সাংস্কৃতিক বিপ্লবের ফলে বর্তমানে এই বৌদ্ধবিহার ধ্বংসাবশেষে পরিণত হয়েছে। Chhosphel, Samten (2011-03)। "Katokpa Dampa Deshek"। The Treasury of Lives: Biographies of Himalayan Religious Masters। সংগ্রহের তারিখ 2013-08-19।  এখানে তারিখের মান পরীক্ষা করুন: |তারিখ= (সাহায্য) Olaf Czaja: „The Sculptural Art of Densatil“, Oriental Art, Vol.50. No.4. 2006 Research Project on the Sculptural Art of Densatil https://web.archive.org/web/20141010162813/http://hosting.zkm.de/icon/stories/storyReader$84 http://www.tibet-tours.com/fengguang/ShowArticle.asp?ArticleID=1991[স্থায়ীভাবে অকার্যকর সংযোগ] collab.itc.virginia.edu: The abbots of phag mo gru (gdan sa mthil) by the dates of their ascendancies http://www.aaoarts.com/densatil/1e.html http://baike.baidu.com/view/1089798.html https://web.archive.org/web/20110715215110/http://xzwwj.sach.gov.cn/tabid/150/InfoID/1638/Default.aspx xzwwj.sach.gov.cn http://www.tibetreisen.com/Photo/ShowPhoto.asp?PhotoID=428[স্থায়ীভাবে অকার্যকর সংযোগ] http://tibet.cctv.com/20090112/110110.shtml tibet.cctv.com
ব্সোদ-নাম্স-গ্রাগ্স-পা (ফাগমোদ্রুপা)

ব্সোদ-নাম্স-গ্রাগ্স-পা (তিব্বতি: བསོད་ནམས་གྲགས་པ, ওয়াইলি: bsod nams grags pa) (১৩৫৯- ১৪০৮) তিব্বতের ফাগ-মো-গ্রু-পা রাজবংশের পঞ্চম রাজা ছিলেন। ব্সোদ-নাম্স-গ্রাগ্স-পা ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের (ওয়াইলি: rin chen rdo rje) পুত্র ছিলেন। ফাগ-মো-গ্রু-পা রাজবংশের চতুর্থ রাজা ও তার ভ্রাতা গ্রাগ্স-পা-ব্যাং-ছুব ১৩৮১ খ্রিষ্টাব্দে গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নিলে তিনি সিংহাসনে আরোহণ করেন। তিনি মাত্র চার বছর রাজত্ব করেন এবং এই সময়ে তিব্বতে ফসলের উৎপাদন ভালো হওয়ায় তিনি ভাগ্যশালী রাজা নামেও পরিচিত। মিং সম্রাট হোংঊ তাকে গুশি উপাধি দান করেন। কিন্তু ১৩৮৫ খ্রিষ্টাব্দে ফাগ-মো-গ্রু-পা রাজবংশের অপর এক পরিবারগোষ্ঠী ব্সোদ-নাম্স-গ্রাগ্স-পাকে সরিয়ে ক্ষমতা দখল করলে তিনি এই গোষ্ঠীর চাপে মিং সম্রাট হোংঊকে পত্র মারফত ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে তিনি গ্দান-সা-থেল বৌদ্ধবিহারে চলে যান এবং সেখানে বাকি জীবন অতিবাহিত করেন। Giuseppe Tucci, Deb T'er Dmar Po Gsarma. Rome 1971, p. 214. Tsepon W.D. Shakabpa, Tibet. A Political History. Yale 1967, p. 83. Giuseppe Tucci, Tibetan Painted Scrolls. Rome 1949, p. 692. Ariane Macdonald, 'Préambule à la lecture d'un Rgya-Bod yig-chan'. Journal asiatique 963, p. 103-4.
নুয়ান কুলাসেকারা

কুলাসেকারা মুদিয়েনসেলাগে দীনেশ নুয়ান কুলাসেকারা (সিংহলি: නුවන් කුලසේකර; জন্ম: ২২ জুলাই, ১৯৮২) নিত্তামবুয়া এলাকায় জন্মগ্রহণকারী শ্রীলঙ্কান ক্রিকেটার। আন্তর্জাতিক ক্রিকেট অঙ্গনে শ্রীলঙ্কা জাতীয় ক্রিকেট দলের অন্যতম সদস্য কুলাসেকারা মূলত ফাস্ট-মিডিয়াম বোলাররূপে খেলায় অংশগ্রহণ করে থাকেন। গামপাহা এলাকাধীন বন্দরনায়েকে কলেজের সাবেক ছাত্র নুয়ান কুলাসেকারা একসময় বিশ্বের ১নং ওডিআই বোলার ছিলেন। ১৮ নভেম্বর, ২০০৩ তারিখে ডাম্বুলায় অনুষ্ঠিত ইংল্যান্ড ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। তিনি ১৯ রানের বিনিময়ে ২ উইকেট লাভ করেন ও অন্যান্য বোলাররা সহায়তা করলে ইংল্যান্ড দল মাত্র ৮৮ রানে অল-আউট হয়। এরপর ব্যাটিংয়ে নেমে শ্রীলঙ্কা ১৪ ওভারেরও কম বল খেলে ১০ উইকেটের ব্যবধানে বিশাল বিজয় অর্জন করে। টেস্ট ক্রিকেটে অভিষিক্ত হন ৪ এপ্রিল, ২০০৫ তারিখে। নিউজিল্যান্ডের নেপিয়ারে অনুষ্ঠিত টেস্ট খেলায় নিউজিল্যান্ড ক্রিকেট দলের বিপক্ষে তিনি একটিমাত্র উইকেট দখল করেন ও শূন্য রানে আউট হয়েছিলেন। খেলাটি ড্র হয়েছিল। মে, ২০০৬ তারিখে তিনি তার প্রথম টেস্ট অর্ধ-শতক করেন লর্ডসে ইংল্যান্ডের বিপক্ষে। ৫ম দিনে তার দায়িত্বশীল ব্যাটিংয়ে শ্রীলঙ্কা পরাজয়বরণ থেকে রক্ষা পায়। ২০১১ সালে ইন্ডিয়ান প্রিমিয়ার লীগের চেন্নাই সুপার কিংস কর্তৃপক্ষ ১,০০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়। ৭২৭ র‌েটিং নিয়ে ২০০৯ সালে কয়েকমাসের জন্য আন্তর্জাতিক ক্রিকেটে বিশ্বের ১নং বোলাররূপে আসীন ছিলেন। বর্তমানে তিনি একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটেই ষষ্ঠ অবস্থানের রয়েছেন উইকেটের ভিতরে ও বাইরে সুইং বোলিংয়ের জন্যে। ১৮ জানুয়ারি, ২০১৩ তারিখে ব্রিসবেনে অনুষ্ঠিত তৃতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে প্রথমবারের মতো পাঁচ উইকেট লাভ করেন। ২২ রানের বিনিময়ে পাঁচ উইকেট লাভ তার সেরা বোলিং পরিসংখ্যান। অন্যদিকে, ২ মার্চ, ২০১২ তারিখে মেলবোর্ন ক্রিকেট গ্রাউন্ডে অনুষ্ঠিত একদিনের আন্তর্জাতিকে অস্ট্রেলীয় ডেন ক্রিশ্চিয়ানের এলবিডব্লিউতে হ্যাট্রিক পূর্ণের সর্বশেষ শিকারে পরিণত হন তিনি। দলীয় সঙ্গী থিসারা পেরেরা, সচিত্র সেনানায়েকেও এ হ্যাট্রিক পূর্ণের সাথে জড়িত ছিলেন। "12th Match: Australia v Sri Lanka at Melbourne, Mar 2, 2012"। ক্রিকইনফো। সংগৃহীত 2 March 2012। ক্রিকেট প্রবেশদ্বার ইএসপিএনক্রিকইনফোতে নুয়ান কুলাসেকারা (ইংরেজি) ক্রিকেটআর্কাইভে নুয়ান কুলাসেকারা (সদস্যতা প্রয়োজনীয়) (ইংরেজি)
গোং-মা-গ্রাগ্স-পা-র্গ্যাল-ম্ত্শান

গোং-মা-গ্রাগ্স-পা-র্গ্যাল-ম্ত্শান (ওয়াইলি: Gong ma grags pa rgyal mtshan) (১৩৭৪- ১৪৩২) তিব্বতের ফাগ-মো-গ্রু-পা রাজবংশের ষষ্ঠ রাজা ছিলেন। গোং-মা-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র ছিলেন। ১৩৮০ খ্রিষ্টাব্দে তিনি ভিক্ষুর শপথ নেন। পাঁচ বছর পরে তৎকালীন রাজত্বকারী ফাগ-মো-গ্রু-পা রাজবংশের পঞ্চম রাজা ব্সোদ-নাম্স-গ্রাগ্স-পাকে অপর এক পরিবারগোষ্ঠী সরিয়ে ক্ষমতা দখল করলে ব্সোদ-নাম্স-গ্রাগ্স-পা এই গোষ্ঠীর চাপে মিং সম্রাট হোংঊকে পত্র মারফত গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে গোং-মা-গ্রাগ্স-পা-র্গ্যাল-ম্ত্শান পরবর্তী রাজা হিসেবে সিংহাসনে বসেন। তার মাতুল পরিবার ক্ষমতা দখলের চেষ্টা করলেও রাজসভার মন্ত্রীদের বিরোধিতায় তা করতে ব্যর্থ হন। গোং-মা-গ্রাগ্স-পা-র্গ্যাল-ম্ত্শানের রাজত্বকালে তিব্বতে সমৃদ্ধি আসে। ঐ বংশের পূর্ববর্তী রাজারা যেরকম স্দে-স্রিদ উপাধি ধারণ করতেন, তিনি গোং-মা উপাধি ধারণ করেন। ১৩৮৮ খ্রিষ্টাব্দে হোংঊ তাকে গুশি উপাধি দান করেন এবং দুই রাজবংশের মধ্যে সম্পর্কের উন্নতি ঘটে। গোং-মা-গ্রাগ্স-পা-র্গ্যাল-ম্ত্শানের রাজত্বকালে দুই দেশের মধ্যে কূটনৈতিক ও বাণিজ্যিক আদান প্রদানও বৃদ্ধি পায়। গোং-মা-গ্রাগ্স-পা-র্গ্যাল-ম্ত্শান বিখ্যাত তিব্বতী বৌদ্ধ পণ্ডিত ত্সোং-খা-পা-ব্লো-ব্জাং-গ্রাগ্স-পার পৃষ্ঠপোষক ছিলেন। তার অনুদানেই ত্সোং-খা-পা-ব্লো-ব্জাং-গ্রাগ্স-পা ও তার অনুগামীরা দ্গা'-ল্দান বৌদ্ধবিহার নির্মাণ করতে সক্ষম হন। ১৪০৯ খ্রিষ্টাব্দে রাজা লাসা শহরে ত্সোং-খা-পা-ব্লো-ব্জাং-গ্রাগ্স-পাকে লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসবের সূচনা করতে সহায়তা করেন। Giuseppe Tucci, Deb T'er Dmar Po Gsar Ma. Rome 1971, p. 214. Ariane Macdonald, 'Préambule à la lecture d'un Rgya-Bod yig-chan'. Journal asiatique 963, p. 103-4. Giuseppe Tucci, Tibetan Painted Scrolls. Rome 1949, p. 692. Sarat Chandra Das, 'A short history of the House of Phagdu'. Journal of the Asiatic Society of Bengal 1905, p. 205. Tsepon W.D. Shakabpa, Tibet. A Political History. Yale 1967, pp. 85-6. Laurent Deshayes, Histoire du Tibet. Paris 1997, p. 120.
সুলতান কাবুস গ্রান্ড মসজিদ

সুলতান কাবুস গ্রান্ড মসজিদ ওমানের প্রধান মসজিদ। ১৯৯২ ওমানের সুলতান কাবুস চিন্তা করেন তার দেশ ওমানে একটি গ্রান্ড মসজিদ থাকা উচিত। তাই ১৯৯৩ সালে মসজিদটি নির্মানের উদ্দেশ্যে বিভিন্ন স্থাপতির নকশা নিয়ে একটি প্রতিযোগিতা অনুষ্ঠিত হয় এবং এই প্রতিযোগিতার পর ১৯৯৫ সালে বাউশের নামক স্থানের মসজিদটির নির্মানকাজ শুরু হয়। এই মসজিদটি নির্মানে দায়িত্ব পালন করে কার্লিয়ন আলাওই এলএলসি (Carillion Alawi LLC) এবং মসজিদটি তৈরীতে ছয় বছর ও চার মাস সময় লাগে। মসজিদটি তৈরীতে ৩,০০,০০০ ভারতীয় পাথর ব্যবহৃত হয়। প্রধান প্রার্থনা কক্ষটির স্থানীয় নাম “মুসালা”, যার আকৃতি বর্গাকার (বহিঃপরিমাপ ৭৪.৪X৭৪.৪ মিঃ)। এই প্রধান প্রার্থনা কক্ষের ছাদের মধ্যভাগে একটি কেন্দ্রীয় গম্বুজ আছে, যা ভূমি থেকে ৫০ মিঃ উচ্চতায় অবস্থিত। এই মসজিদটির প্রধান বৈশিষ্ট্যপূর্ণ অংশগুলো হল গম্বুজ এবং প্রধান মিনার (উচ্চতা ৯০ মিঃ) এবং চারটি পার্শ্ব মিনার (উচ্চতা ৪৫.৫ মিঃ)। প্রধান মুসাল্লা বা প্রার্থনা কক্ষটি ৬,৫০০ জনেরও বেশি মুসল্লী ধারণ করতে সক্ষম। তার পাশাপাশি মহিলা মুসাল্লা বা প্রার্থনা কক্ষটি ৭৫০ জন মুসল্লী ধারণ করতে পারে। বাহিরের খোলা অংশে ৮,০০০ মুসল্লী নামাজ আদায় করতে পারে। এছাড়া সীমানার অভ্যন্তরের অতিরিক্ত স্থানে এবং করিডরসহ এই মসজিদের মোট ধারণক্ষমতা ২০,০০০ মুসল্লী। এই মসজিদের অভ্যন্তরের প্রধান বৈশিষ্ট্যপূর্ণ জিনিস হল মূল প্রার্থনা কক্ষের কার্পেট, যা পুরো মেঝে জুড়ে বিদ্যমান। এই কার্পেটে ১,৭০০,০০০,০০০ টি সুতার বন্ধন, ওজন ২১ মেট্রিক টন এবং এটি তৈরীতে চার বছর সময়ে লেগেছিল। এই কার্পেট তৈরীর সময় ক্লাসিক্যাল তাব্রিজ, কাশান এবং ইসাফাহান এর ঐতিহ্য বজায় রেখে ডিজাইন করা হয়েছিল। ২৮ টি বিভিন্ন স্তরের রঙের সমন্বইয় ঘটেছে এই কার্পেটে। বেশিরভাগ রঙ প্রাকৃতিক উপায়ে তৈরীকৃত। এটি বিশ্বের দ্বিতীয় বৃহত্তম টুকরাবিহীন কার্পেট। রয়্যাল কোর্ট অব সালতানাত অব ওমানের দেওয়ানের আদেশে, সুলতান কাবুস গ্রান্ড মসজিদের প্রধান প্রার্থনা কক্ষটির পুরো মেঝেতে বিছানোর জন্য এই হাতে বোনা কার্পেটটি তৈরী করেছে ইরান কার্পেট কোম্পানী (ICC)। এই কার্পেটের পরিমাপ ৭০X60 মিঃ এবং এই এক টুকরা কার্পেট প্রধান প্রার্থনা কক্ষের ৪,৩৪৩ বর্গমিঃ মেঝেতে বিছানো। মূল প্রার্থনা কক্ষের ছাদের সঙে লাগানো একটি ঝাড়বাতি, যা ১৪ মিঃ লম্বা এবং এটি তৈরী করে জার্মানের কোম্পানী ফৌস্টিগ (Company Faustig)। এই মসজিদটি ৪,১৬,০০০বর্গমিঃ স্থানে তৈরী করা হয়েছে এবং মসজিদ কমপ্লেক্সটি এর আয়তন বৃদ্ধি করেছে ৪০,০০০ বর্গমিঃ। ২০০১ সালের ৪মে নবগঠিত মসজিদটি ওমানের সুলতান উদ্বোধন করেন। Oman Green Awards picks Carillion as 'Green Guardian' ওয়েব্যাক মেশিনে আর্কাইভকৃত ১৩ জানুয়ারি ২০১৪ তারিখে Omaninfo, 25 June 2011 Official site from the Ministry of Information Video and pictures of the Grand Mosque 7 Biggest Chandeliers in the World Official Panoramic virtual tour of the Grand Mosque by the Diwan of Royal Court
কিয়াম্পো

কিয়াম্পো (ইতালীয়: Chiampo,ভেনেতীয়: Cianpo) ইতালির ভেনেতো অঞ্চলের ভিচেন্সা প্রদেশের একটি কমুনে এবং শহর। এটি প্রাদেশিক সড়ক ৪৩ এর মধ্যে। এই কমুনের জনসংখ্যা প্রায় ১২,৭৯৯ জন। কিয়াম্পো কমুনে কিয়াম্পো উপত্যকার (ভাল্লে দেল কিয়াম্পো) মাঝখানে অবস্থিত, যা লেসসিনি পর্বতের প্রান্তে অবস্থিত একটি উপত্যকা। উপত্যকার উত্তরে ভাল আল্পনে দ্বারা বেষ্টিত, উত্তর ও পূর্বে রয়েছে আয়্নো নদী এবং ভেরোনা ও ভিচেন্সার মধ্যে বিস্তীর্ণ সমভূমি রয়েছে। শহরটিকে দুটি ভিন্ন এলাকায় চিহ্নিত করা যায়: পাহাড়ী এলাকা (লা জোনা মন্তানা) উপত্যকার তল (ইল ফোন্দোভাল্লে) আইএসটিএটি এর হিসাবে ৩১ ডিসেম্বর ২০০৯ অনুসারে বসবাসকারী বিদেশীর জনসংখ্যা ছিল ১,৯৩৭ জন। মোট বিদেশী জনসংখ্যা তাদের শতকরা হার অনুযায়ী সবচেয়ে বেশি জাতীয়তার প্রতিনিধিত্ব ছিল:  ভারত ৭১০ ৫,৫১%  ম্যাসেডোনিয়া ৩৩৪ ২,৫৯%  ঘানা ১৮১ ১,৪০%  বাংলাদেশ ১৪০ ১,০৯% ""I Capitèi de CIANPO""। Piccole Dolomiti। সংগ্রহের তারিখ ১৩ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ISTAT - Bilancio demografico al 30/06/2008 [১] ওয়েব্যাক মেশিনে আর্কাইভকৃত ৭ জুলাই ২০১৮ তারিখে। (গুগল মানচিত্র) Sito Turistico delle Valli Agno e Chiampo Santuario Grotta di Lourdes del Beato Claudio Granzotto উইকিমিডিয়া কমন্সে কিয়াম্পো সংক্রান্ত মিডিয়া রয়েছে। টেমপ্লেট:Veneto-geo-stub
শহীদ কেটেভান

শহীদ কেটেভান (জর্জীয়: ქეთევან წამებული, ketevan tsamebuli) (১৫৬৫ – ১৩ সেপ্টেম্বর, ১৬২৪) ছিলেন কখেতি রাজ্যের রানী। কখেতি ছিল জর্জিয়ার পূর্বাঞ্চলের একটি রাজ্য। খ্রিস্টধর্ম ত্যাগ করে ইসলাম ধর্মে দীক্ষা গ্রহণ প্রত্যাখান করার কারণে তাকে দীর্ঘমেয়াদী অত্যাচার করে ইরানের শিরাজ শহরে হত্যা করা হয়। কেটেভান প্রিন্স মুখরাণীর অশোতনে (বাগরাতিওনি) জন্মগ্রহণ করেছিলেন এবং১৬০১ থেকে ১৬০২ সাল পর্যন্ত কাকেতীর রাজা ভবিষ্যতের ডেভিড প্রথম, কাখেতির যুবরাজ ডেভিডকে বিয়ে করেছিলেন। ডেভিডের মৃত্যুর পর, তিনি ধর্মীয় ভবন নির্মাণ এবং দাতব্য কাজে নিযুক্ত হন। Lang, David Marshall (1976). Lives and Legends of the Georgian Saints. New York: Crestwood. *(Excerpt "The Passion of Queen Ketevan")
গ্রাগ্স-পা-'ব্যুং-গ্নাস

গ্রাগ্স-পা-'ব্যুং-গ্নাস (তিব্বতি: གྲགས་པ་འབྱུང་གནས, ওয়াইলি: grags pa 'byung gnas) (১৪১৪- ১৪৪৫) তিব্বতের ফাগ-মো-গ্রু-পা রাজবংশের সপ্তম রাজা ছিলেন। গ্রাগ্স-পা-'ব্যুং-গ্নাস ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়। গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধান লামার মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে। রিং-স্পুংস-পা নতুন শক্তিরূপে উঠে এলেও তারা গ্রাগ্স-পা-'ব্যুং-গ্নাসকে ক্ষমতাচ্যূত করেননি, কিন্তু ফাগ-মো-গ্রু-পা রাজবংশের অধিকার শুধু পূর্ব মধ্য তিব্বতের দ্বুস অঞ্চলেই সীমাবদ্ধ রয়ে যায়। গ্রাগ্স-পা-'ব্যুং-গ্নাস রাজ্যের অধিবাসীদের মধ্যে কয়েকটি নীতিমালার প্রচলন করেন ও জনসাধারণের অত্যধিক ছাং পান করা নিয়ন্ত্রণ করেন। তিনি ঙ্গাগ-গি-দ্বাং-পো নামের একটি পুত্রসন্তানের জন্ম দেন যিনি পরবর্তীকালে এই বংশের রাজা হন। Ariane Macdonald, 'Préambule à la lecture d'un Rgya-Bod yig-chan'. Journal asiatique 1963, pp. 104-5. Tsepon W.D. Shakabpa, Tibet. A Political History. Yale 1967, pp. 86-7. Giuseppe Tucci, Tibetan Painted Sctrolls. Rome 1949, pp. 28-9 Giuseppe Tucci, Deb T'er Dmar Po Gsar Ma. Rome 1971, p. 220. Per K. Sorensen & Guntram Hazod, Rulers of the Celestial Plain. Wien 2007, p. 355.
সাংস-র্গ্যাস-র্গ্যাল-ম্ত্শান

সাংস-র্গ্যাস-র্গ্যাল-ম্ত্শান (তিব্বতি: སངས་རྒྱས་རྒྱལ་མཚན, ওয়াইলি: sangs rgyas rgyal mtshan) (?- ১৪৫৭) তিব্বতের ফাগ-মো-গ্রু-পা রাজবংশের একজন গুরুত্বপূর্ণ রাজপুরুষ ছিলেন এবং এই রাজবংশের পতনের জন্য অন্যতম দায়ী হিসেবে বিবেচিত হন। সাংস-র্গ্যাস-র্গ্যাল-ম্ত্শান ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা ছিলেন। তিনি রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়। গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় তাকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে। তিব্বতী বর্ণনানুসারে, ১৪৫৭ খ্রিষ্টাব্দে সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে সাংস-র্গ্যাস-র্গ্যাল-ম্ত্শানের গৃহযুদ্ধ পরবর্তী জীবন সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন। Ariane Macdonald, 'Préambule à la lecture d'un Rgya-Bod yig-chan'. Journal asiatique 1963, pp. 104-5. Tsepon W.D. Shakabpa, Tibet. A Political History. Yale 1967, pp. 86-7. Giuseppe Tucci, Tibetan Painted Scrolls. Rome 1949, p. 693.
হলদে চোখ ছাতারে

হলদে চোখ ছাতারে (Chrysomma sinense) একটি প্যাসেরাইন গায়ক প্রজাতির পাখি। এদের দক্ষিণ এশিয়ার খোলা ঘাস এবং ছোট ঝোঁপের মধ্যে দেখতে পাওয়া যায়। প্রজনন মৌসুমে সাধারণত পুরুষ পাখি ঝোঁপের মাথায় ও ঘাসের ডগায় বসে জোরে গান গায়। হলদে চোখ ছাতারে লালচে-বাদামি রঙের পাখি। দেহের দৈর্ঘ্য ১৮ সেন্টিমিটার এবং ওজন ১৮ দশমিক ৩ গ্রামের মত। প্রাপ্তবয়স্ক পাখির কানসহ পিঠ পুরোপুরি লালচে-বাদামি রঙের। হলুদ চোখ ঘিরে থাকে সাদা ভ্রুরেখা। চোখের বেড় কমলা-হলুদ রঙের, থুতনি, গলা ও বুক সাদা, বগল ও তলপেটে রয়েছে হালকা পীত রঙের আভা। ঠোঁট কালো, খাটো, মোটা ও শক্ত। পা ও পায়ের পাতা হলুদ। কমলা ও বাদামি মুখ প্রজনন মৌসুমে কালোতে রূপ নেয়। পুরুষও মেয়েপাখির চেহারা একই রকম। হলদে চোখ ছাতারে সাধারণত পোকামাকড়, যেমন ফড়িং, শুঁয়াপোকা ও মাকড়সা খায়। রসালো ফল ও ফুলের মধুও এদের খুব প্রিয় খাদ্য। এরা মধুর জন্য লাল টকটকে ফুলে ভরা মাদার ও শিমুল ফুলে বিচরণ করে। হলদে চোখ ছাতারে সাধারণত উঁচু ঘাস, ঝোপ, তৃণময় পাহাড়ের ঢাল, মাঝারি গুল্ম লতা, বাঁশবন, চাষের জমির কাছে ও আখখেতে বিচরণ করে। এরা স্থির হয়ে এক জায়গায় বেশিক্ষণ থাকেনা। ঝোপঝাড়ের মধ্যে খাবারের জন্য পোকা খুঁজে বেড়ায় এরা। এ পাখি ভীরু স্বভাবের, হঠাৎ ভয় পেলে এক ঝোপ থেকে আরেক ঝোপে লাফ দিয়ে পালায় এবং দ্রুত ঝোপের আড়ালে অদৃশ্য হয়ে যায়। ভয়ে পালানোর সময় কর্কশ স্বরে কিচিরমিচির করে ডাকে। হলদে চোখ ছাতারে পরিষ্কার গলায় ডাকে। জুন-নভেম্বর মাসে ঘাসের গোড়ায় কিংবা ভূমির খুব কাছে অন্য উদ্ভিদের ঘাস দিয়ে মোচাকার কিংবা বাটির মতো বাসা বানায়। বাসার বাইরের দিকে মাকড়সার জালের প্রলেপ থাকে। মাটি থেকে প্রায় দুই মিটার উঁচুতে ঝোপের দুই ডালের সংযোগস্থলে বা দুটি ঘাসের ডাঁটার মধ্যে দোলনার মতো করে বাসা বাঁধে ও ডিম পাড়ে। ডিম পাটকিলে সাদা রঙের এবং সংখ্যায় তিন থেকে পাঁচটি হয়। ডিম সাধারণত ১৫-১৬ দিনে ফোটে। পুরুষ ও মেয়েপাখি উভয় মিলে সংসারের কাজ করে। BirdLife International (২০১২)। "Chrysomma sinense"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হলদে চোখ ছাতারে, সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: নভেম্বর ১১, ২০১৩ খ্রিস্টাব্দ। পাখি প্রবেশদ্বার উইকিমিডিয়া কমন্সে হলদে চোখ ছাতারে সংক্রান্ত মিডিয়া রয়েছে। Mangoverde: Yellow-eyed Babbler